Secretele ascunse ale codurilor de bare. Ce semnifică aceste cifre
- Emma Cristescu
- 9 martie 2024, 16:30
Codul de bare (European Article Numbering Code, cunoscut sub numele de EAN), oferă informații foarte importante, dar puțini consumatori sunt atenți la el și la cifre.
Codul de bare (European Article Numbering Code, cunoscut sub numele de EAN), oferă informații foarte valoroase consumatorului, dar puțini știu asta. Structura codului EAN este formată din 13 cifre, deși uneori poate avea și 8 sau 12, în funcție de tipul de produs în cauză și de regiune.
Codul de bere arată originea produselor
Codurile de bare arată originea produselor. Primele două cifre ale unui cod de bare, cunoscute sub numele de "steagul" sau "prefixul", dezvăluie informații cruciale despre țara sau regiunea în care a fost emis codul.
Fiecare țară sau regiune primește un interval specific de prefixe, ceea ce facilitează identificarea locației geografice a producătorului sau furnizorului produselor. O resursă esențială în acest demers este "Lista de prefixe GS1".
De exemplu, Spaniei îi este atribuit prefixul 84. Prin urmare, un cod de bare care începe cu "84" indică faptul că produsul respectiv își are originea în Spania. Codurile care încep cu 611 vor fi asociate unei companii din Maroc. Toate produsele trebuie să aibă cod de bare atunci când sunt puse la vânzare.
Clienții trebuie să fie foarte atenți
O notificare emisă, recent, pe portalul RASFF a atras atenția asupra prezenței hepatitei A în căpșunile din Maroc, detectate la un punct de intrare în Spania. Codul de bare dezvăluie cu claritate originea căpșunilor. Clienții trebuie să fie foarte atenți înainte să cumpere aceste produse.
Prin simpla analiză a primei perechi de cifre, cumpărătorii pot identifica țara de proveniență a produsului pe care îl achiziționează. Atunci când vezi un produs cu codul de bare începând cu 84, poți fi sigur că este fabricat sau furnizat de o companie din Spania.
La ce ajută codul de bare
Acest detaliu oferă consumatorilor posibilitatea de a susține producătorii locali sau de a afla exact de unde sunt produsele pe care vor să le cumpere. Cei care nu știu să citească codul de bare pot cere ajutorul vânzătorilor, potrivit A3.